Кузнецова, Валентина Георгиевна

Кузнецова Валентина Георгиевна (йина 1949 8 февраль , Воскресенски, Башкирийн АССР) — XX - XXI бӀешерашкара советийн а, Россин а, Башкортостанан а декоративан-прикладни говзаллин исбаьхьалча. Башкирийчоьнан хьакъ долу исбаьхьалча (1998). 1983 шарахь дуьйна РФ Исбаьхьалчин бертан декъашхо. Россин Исбаьхьаллин Академин декъашхо-корреспондент (2012).

 Биографи 
Кузнецова Валентина Георгиевна йина 1949 шеран 8 февралехь Республика Башкортостанан Мелеузан кӀоштара Воскресенски эвлахь.

1968 шарахь чекхдаьккхира Уфан говзаллийн доьшийлан исбаьхьаллин дакъа, 1975 шарахь — Петарбухера И. Е Репинан цӀарах Ӏаламдилларан, скульптуран, архитектурин институтан говзаллийн теорин а, историн а факультет.

1968 шарахь дуьйна хьийхира берийн исбаьхьаллин ишколехь Стерлитамак гӀалахь, 1979—1988 шерашкахь — Уфара М. И. Калининан цӀаран оьздангаллин цӀийнан сурт дилларан говзаллин студин куьйгалхо. 2000 шарахь дуьйна йеха Москохахь, исбаьхьаллин студешкахь хьехархо болх беш йу.

Валентина Георгиевнас болх бо керамикица (сацкъар-латта, кхийра, фаянс), йо кхийра скульптураш, кхабанаш, хедарш, лелабо пенаш кечдаран белхаш.

Цуьнан белхаш ду Йоккхачу Пачхьалкхан исбаьхьаллин музей чохь, Воскресенскийн суьртийн галерейхь, «Мирас» а, «Урал» а галерейшкахь, Третьяковскийн галерейхь, Москохара Йерригроссин декоративан-прикладни халкъан говзаллин музейхь, доларчу гуламашкахь.

 Белхаш 
Жима скульптуран агаран белхаш «Салима-апа йоьӀца» (1985); «Галина. Аьхке», (2003), «Уггаре дезаниг», (1997); «Ноналла. Лаьтташ йолу», (1999), «Сан да-нана», «Сан нана», «Автопротрет», «Аьхке», «Зударий-машарбийриш», «Пётр а, Февронья »Работы Валентины Кузнецовой — Форум Портала коллекционеров UUU.

Мифологин а, фантастикан а вастийн цикл: «Вила-паччахь-аьзни», «БӀаьсте-бере-аьзни», кхин а. Белхан сери «КӀиранден дахар».

Башкортостанан а, Россин а гӀаланашкахь йукъараллин гӀишлошна монументан-декоративан кхолламаш бо.

 Гайтамаш 
Кузнецова Валентина Георгиевна — республикин, зонийн, регионийн, регионашна йукъара, Йерригроссин, йерригсоюзан, дозанал арахьара гайтамийн декъашхо йу 1977 шарахь дуьйна, берриг 200 гергга гайтамехь хилла.
 Йерригсоюзан кегийрхойн Сийлахь Октябран 60 шо кхачарна лерина гайтам (1977)
 Йерригроссин «Сийлахь Октябран 60 шо кхачар» цӀе йолу гайтам (1977)
 Йерригсоюзан «Советийн Мехкан Къона гварди» цӀе йолу гайтам (1978)
 Йерригроссин «Россин къона исбаьхьалчаш» цӀе йолу гайтам (1978)
 Зонан «Урал Социалистийн» цӀе йолу гайтам (1979)
 Йерригсоюзан къона исбаьхьачийн гайтам (1980)
 «Советийн Росси−6» гайтам (1980)
 Йерригроссин «Хьоме махкахула» цӀе йолу гайтам (1981)
 Йерригроссин дӀасалело «Хьоме махкахула» цӀе йолу гайтам (1982)
 «Советийн Росси−7» гайтам (1985)
 Зонан «Урал Социалистийн» цӀе йолу гайтам (1985)
 Йерригроссин «Хьоме махкахула» цӀе йолу гайтам (1987), кхин а.

Долара гайтамаш хилла: Стерлитамакехь (1979, 1994), Уфахь (1992, 1996, 1997, 1998), Салаватехь (1993—1994), Москохахь (1994, 1996, 1997, 1998, 2001, 2006, 2007), Прагехь (1998), Екатеринбургехь (1999), Липецкехь (2005).

 СовгӀаташ а, цӀераш а 
Башкирийчоьнан хьакъ долу исбаьхьалча (1998).

Россин исбаьхьаллийн академин диплом (1998).

Россин исбаьхьаллийн академин детийн мидал (2007).

 Билгалдахарш 

 Литература 
Каталог. Валентина Кузнецова. Автор вступительной статьи В. Мейланд, Москва, 2000 г. (с воспр.)

«Воронцово. Глина, вода, огонь.» Москва, 2006 г., стр.58-59, (с воспр.). Журнал «Мир музея». № 12. (232). Декабрь 2006 г. стр. 18, (с воспр.)

Каталог Всероссийской выставки декоративно-прикладного искусства «На радость вам», М. 2006 г., стр. 6, 13, 41. (с воспр.)

Буклет «Валентина Кузнецова» Москва, 2007 г.

 Хьажоргаш 

 Ро Втоо «Союз Художников России» Республики Башкортостан

 Самобытный авторский почерк Валентины Кузнецовой (к юбилею известного художника) // ОБЩЕСТВО | новости башинформ.рф
 404: СТРАНИЦА НЕ НАЙДЕНА
 КУЗНЕЦОВА Валентина Георгиевна 
 КУЗНЕЦОВА В. Г. | Официальный сайт детской художественной школы

Категори:РИА декъашхой-корреспонденташ